Gymnázium Púchov

 Ul. 1. mája 905, 020 15 PÚCHOV

*i*

S M E R N I  C A

Názov:

|  |
| --- |
| Inovovaný školský vzdelávací program Gymnázia PúchovDosiahni vyššie\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dosiahni vyššie reach higher erreiche höher достигни высше surpasse - toi consigue más  |



Smernica bola prerokovaná:

Poradou vedenia školy 21.8.2024

Pedagogickou radou 23.8.2024

Radou školy 15.10.2024

Platnosť od: 15. októbra 2024

Vypracoval: PaedDr. Miroslav Kubičár, riaditeľ školy .........................................................

 podpis riaditeľa

Rozdeľovník:

|  |  |  |  |
| --- | --- | --- | --- |
| funkcia | podpis | funkcia | podpis |
| zástupca VV |  | výchovný poradca |  |
| zástupca TEČ |  | prevencia |  |
| zborovňa |  | odborová organizácia |  |
| ekonomický úsek |  |  |  |
| PK 10x | S | A | C |
| N | M | B | F |
| I | T | H |  |

**Obsah**

|  |  |
| --- | --- |
| Zdôvodnenie smernice | 3 |
| Vymedzenie dotknutých osôb |  |
| Obsah a vymedzenie zodpovednosti |  |
| Všeobecné údaje | 4 |
| Názov školského vzdelávacieho programu |  |
| Škola |  |
| Vyučovací jazyk školy |  |
| Zriaďovateľ školy |  |
| Platnosť dokumentu |  |
| Vymedzenie vlastných cieľov a poslania výchovy a vzdelávaniaVlastné zameranie školyCharakteristika školského vzdelávacieho programu |  |
| Zameranie, profilácia školy, ciele výchovy a vzdelávania |  |
| Zameranie školy |  |
| Stratégia školy, vymedzenie cieľov školy | 5 |
| Hodnoty našej školy |  |
| Vízia našej školy |  |
| Návrh koncepcie rozvoja školy |  |
| Princípy našej školy  |  |
| Profilácia školy | 6 |
| Pedagogické stratégie | 7 |
| Všeobecné ciele úplného stredného všeobecného vzdelávania |  |
| Členenie štúdia a využitie disponibilných hodín | 8 |
| Prierezové témy | 12 |
| Prierezové témy v nižších triedach osemročného štúdia |  |
| Prierezové témy vo vyšších triedach osemročného štúdia a v štvorročnom štúdiu | 13 |
| Dĺžka štúdia a formy výchovy a vzdelávania | 14 |
| Dĺžka štúdia |  |
| Formy výchovy a vzdelávania |  |
| Stupeň vzdelania, ktorý žiak dosiahne po ukončení štúdia | 15 |
| Učebný plán |  |
| Učebné osnovy | 16 |
| Spôsob, podmienky ukončovania výchovy a vzdelávania a vydávanie dokladu o získanom vzdelaní |  |
| Personálne zabezpečenie chodu školy | 17 |
| Charakteristika pedagogického zboru  |  |
| Nepedagogickí zamestnanci |  |
| Materiálno- technické a priestorové podmienky školy |  |
| Popis materiálno- technických a priestorových podmienok školy |  |
| Prehľad o učebniach školy  | 18 |
| Škola ako životný priestor |  |
| Podmienky na zaistenie bezpečnosti a ochrany zdravia pri výchove a vzdelávaní  | 19 |
| Vnútorný systém kontroly, hodnotenia a klasifikácie žiakov | 20 |
| Princípy hodnotenia a klasifikácie žiakov |  |
| Klasifikácia | 21 |
| Vnútorný systém kontroly a hodnotenia zamestnancov školy, hodnotenie školy  |  |
| Autoevalvácia školy |  |
| Vnútorný systém kontroly a hodnotenia zamestnancov školy |  |
| Požiadavky na kontinuálne vzdelávanie pedagogických a ostatných zamestnancov | 22 |
| Podmienky pre vzdelávanie detí so špeciálnymi výchovno- vzdelávacími potrebami  |  |
| Tabuľka revidovania Inovovaného školského vzdelávacieho programu  | 23 |

**A: Zdôvodnenie smernice**

Inovovaný školský vzdelávací program Gymnázia Púchov vychádza z Inovovaného štátneho vzdelávacieho programu. Zároveň však definuje špecifické zameranie našej školy, organizáciu a spôsoby výchovy, vzdelávania a hodnotenia.

Inovovaný štátny vzdelávací program (ďalej len iŠVP) predstavuje záväzný národný rámec pre úplné stredné všeobecné vzdelávanie. Reprezentuje prvú úroveň dvojúrovňového modelu vzdelávania. Je východiskovým dokumentom pre prípravu inovovaných školských vzdelávacích programov (ďalej len iŠkVP), ktoré reprezentujú druhú úroveň dvojúrovňového modelu vzdelávania. Dvojúrovňovým modelom vzdelávania sa dáva možnosť každej škole, aby prostredníctvom využitia disponibilných hodín reflektovala vo svojom iŠkVP špecifické regionálne podmienky a požiadavky žiakov i rodičov.

iŠVP vychádza z demokratických a humanistických hodnôt spoločnosti. Na ich základe vymedzuje vzdelávacie štandardy poskytovaného vzdelávania v cieľovej, výkonovej a obsahovej rovine. Tieto štandardy tvoria východisko k osvojovaniu si a rozvíjaniu kompetencií žiakov. Prostredníctvom vzdelávacích oblastí a prierezových tém preferuje vo výučbe medzipredmetový prístup, a tým aj kooperáciu v rámci jednotlivých vyučovacích predmetov nielen v rámci danej vzdelávacej oblasti, ale aj medzi rôznymi oblasťami. Súčasne s týmto prístupom podmieňuje svoju realizáciu uplatňovaním motivačných učebných postupov a vytváraním podporujúcej sociálnej klímy v škole. Kladie dôraz na kvalitu školy, ktorá uplatňuje vnútorné a vonkajšie vyhodnocovanie svojich programov, procesov a výsledkov. Pri riešení týchto problémov je tiež potrebné chápať znalosť ako akciu v zmysle jej použiteľnosti. Nepoužiteľné a nepoužité znalosti zostávajú informáciami, kým nie sú transformované na činnosť. V nej si musíme osvojovať skúmajúce pozorovanie a pátranie po veciach. Myslieť znamená na niečo sa spytovať, hľadať čosi, čo ešte nemáme k dispozícii. To znamená, že účinne si osvojíme len taký poznatok, ktorý si sami vytvoríme v konkrétnej činnosti. Teda ide nám aj o výučbu aktívnej výstavby poznatkov v jednotlivých predmetoch. Naším spoločným cieľom je potom vytvárať také kognitívne činnosti, ktoré sú vyjadrené pojmami, ako je vlastné aktívne objavovanie, hľadanie, skúmanie, pátranie, zisťovanie niečoho nového, napríklad výsledkov pokusu alebo experimentu, interpretácie, či vytvárania rôznorodých verbálnych, obrazových a grafických textov, ktoré tvoria sociálny a kultúrny svet.

Štátny vzdelávací program podporuje komplexný prístup pri rozvíjaní žiackych spôsobilostí poznávať, konať, hodnotiť a dorozumievať sa i porozumieť si na danom stupni vzdelávania. Je východiskom a záväzným dokumentom pre vytvorenie individuálneho školskéhovzdelávacieho programu školy, kde sa zohľadňujú špecifické lokálne a regionálne podmienky a potreby.

Voliteľný obsah vzdelávania je napĺňaný v iŠkVP**,** ktorý predstavuje druhú úroveň participatívneho modelu riadenia. Škola sa stáva otvoreným spoločenstvom. Štát dáva dôveru školám, aby v spolupráci so širšou komunitou spoznali požiadavky obce, regiónu a premietli ich do obsahu vzdelania v rámci voľných hodín. Poskytuje školám možnosť profilovať sa a vychádzať v ústrety potrebám a záujmom žiakom.

**B: Vymedzenie dotknutých osôb**

Smernica je záväzná pre všetkých zamestnancov školy a žiakov školy.

Za vydanie aktualizácie je zodpovedný riaditeľ školy.

**C: Obsah a vymedzenie zodpovednosti**

1. **časť Všeobecné údaje**
	1. **Názov školského vzdelávacieho programu**

Oficiálny názov: **Inovovaný školský vzdelávací program Gymnázia Púchov,**

 **v skratke iŠkVP**

Motivačný názov: **Dosiahni vyššie**

* 1. **Škola**

Názov školy: Gymnázium Púchov

Adresa školy: Ul. 1.mája 905, 020 15 Púchov

IČO: 00160768

Riaditeľ školy: PaedDr. Miroslav Kubičár

Zástupca riaditeľa pre výchovu a vzdelávanie:

 Mgr. Mária Pastorková

Zástupca riaditeľa pre technicko- ekonomické činnosti:

 Ing. Mária Jakubeková

Koordinátor tvorby ŠkVP: Mgr. Mária Pastorková

Kontakty:

Telefón, fax 042/4632186

Sekretariát 042/4631032

e- pošta riaditel@gymnazium-pu.sk

www www.gymnazium-pu.sk

* 1. **Zriaďovateľ školy**

Zriaďovateľ školy: **Trenčiansky samosprávny kraj**

Adresa: K dolnej stanici 7282/20A, 911 01 Trenčín

* 1. **Vyučovací jazyk školy**

Vyučovacím jazykom je slovenský jazyk.

* 1. **Platnosť dokumentu**

Inovovaný školský vzdelávací programu Gymnázia Púchov je **platný od 1. 9 2019**.

1. **Vymedzenie vlastných cieľov a poslania výchovy a vzdelávania, vlastné zameranie školy, Charakteristika školského vzdelávacieho programu**
	1. **Zameranie, profilácia školy, ciele výchovy a vzdelávania**
		1. **Zameranie školy**

Škola poskytuje úplné stredné vzdelanie v študijnom odbore **7902 J gymnázium.**

* + 1. **Stratégia školy, vymedzenie cieľov školy**

Smerovanie nášho gymnázia je určené Smernicou Hodnoty, vízia a princípy školy a Návrhom koncepcie rozvoja školy z roku 2016.

* + 1. **Hodnoty našej školy**

**Veríme, že:**

* len slobodný človek môže konať zodpovedne; sloboda jednotlivca končí tam, kde začína sloboda druhého,
* len človek, ktorý si váži iných, môže si vážiť sám seba,
* každý človek je jedinečná bytosť schopná pozitívneho vývoja a môže byť v niečom lepší ako iní,
* v našej škole môže každý žiak i učiteľ zažiť pocit úspechu,
* dodržiavanie vopred dohodnutých pravidiel je znakom vyspelej kultúry školy,
* spolupráca ľudí vedie k dosiahnutiu spoločného cieľa a k lepšiemu výsledku,
* schopnosť sebareflexie (sebahodnotenia) umožňuje ďalší rozvoj každého z nás,
* uvedomenie si  chyby môže byť krokom vpred.
	+ 1. **Vízia našej školy**

**Chceme byť školou,**

* **v ktorej každý žiak nájde priestor na rozvoj svojho vzdelania, nadania, vlastného potenciálu a svojou výnimočnosťou nesplynie s davom,**
* **ktorá prípravou na vysokoškolské štúdium reaguje na súčasné a budúce potreby rozvoja regiónu a Slovenska vo svete,**
* **ktorá presadzuje humanistické princípy nielen vo vyučovacom procese.**
	+ 1. **Návrh koncepcie rozvoja školy**

Návrh bol predložený riaditeľom školy na výberovom konaní na riaditeľa školy v auguste 2016. Koncepcia školy je rozdelená do piatich základných okruhov:

* Pravidlá
* Motivácia
* Učiteľ
* Materiálne vybavenie
* Škola pracujúca s dátami.
	+ 1. **Princípy našej školy**

Mladý človek musí byť plne pripravený žiť v spoločnosti vlastným životom a byť vychovaný v duchu ideálov obsiahnutých v Charte Spojených národov, a to predovšetkým v duchu mieru, dôstojnosti, znášanlivosti, slobody, rovnosti a spolupatričnosti.

Pre potreby zjednotenia základných pracovných postupov v našej škole sme definovali nasledovné pravidlá vo vzťahu k žiakovi, k rodičom, školskému okoliu a k našej práci.

1. **Náš vzťah k žiakovi**
	1. cieľom našej práce je aktívne a tvorivé učenie sa žiaka,
	2. rozvíjame vyššie poznávacie funkcie a kľúčové kompetencie žiakov,
	3. žiakovi zadávame len zmysluplné úlohy a poskytujeme primeranú spätnú väzbu o jeho výkone,
	4. pri hodnotení a klasifikácii používame vopred známe nástroje hodnotenia a kritériá úspešnosti,
	5. žiakovu tvorivosť podporujeme i v mimoškolskej činnosti,
	6. poskytujeme žiakovi priestor na rozvoj jeho sebavedomia, priestor, aby v škole mohol zažiť úspech,
	7. pravidelne hodnotíme individuálny rast žiaka a poskytujeme mu potrebnú podporu,
	8. systematicky pomáhame žiakovi v jeho profesijnej orientácii,
	9. žiakom poskytujeme potrebné informácie o chode školy.
2. **Náš vzťah k rodičom a okoliu školy**
	1. rodič je náš partner vo výchove a vzdelávaní žiaka,
	2. v spolupráci s rodičmi uprednostňujeme individuálny prístup,
	3. rodičom priebežne poskytujeme informácie o prospechu a dochádzke žiaka prostredníctvom elektronickej žiackej knižky a informujeme o chode školy,
	4. aktívne reagujeme na nové požiadavky spoločnosti a praxe, lebo v spojení s ňou dokážeme byť tvoriví,
	5. prostredníctvom vzdelávania a mimoškolskej práce podporujeme osobný rast žiakov a vytváranie pozitívneho vzťahu žiakov k mestu Púchov a k regiónu,
	6. staráme sa o životné prostredie, aby sme ho uchránili i pre tých, ktorí prídu po nás,
3. **Vzťah k našej práci**
	1. sme profesionálmi vo svojom odbore,
	2. sme ochotní k sebareflexii, používame autoevalvačné dotazníky,
	3. efektívne využívame pracovný čas, čas vlastnej i zastupovanej hodiny,
	4. neustále zvyšujeme svoje predmetové a pedagogické kompetencie,
	5. uplatňujeme nové poznatky vo vyučovaní a výchove, rozvíjame nielen obsahy ale i metódy,
	6. svoju prácu koordinujeme a jej výsledky vyhodnocujeme v predmetovej komisii, lebo vzájomná spolupráca vedie ku kvalitnejšiemu výsledku,
	7. starostlivosť o majetok školy a hospodárne narábanie s ním je súčasťou našej práce.
		1. **Profilácia školy**

Naša škola podporuje:

* integráciu žiakov bez rozdielov,
* aktívne zvládnutie dvoch cudzích jazykov a kontakty so zahraničím,
* humanitné i prírodovedné vzdelanie,
* nové informačné technológie,
* kritické myslenie a aktívne učenie sa,
* orientáciu projektov na prax,
* sebarozvoj jednotlivca s dôrazom na tímovosť a komunikáciu,
* globálnu výchovu,
* environmentálnu výchovu a aktívnu ochranu prírody,
* systematickú spoluprácu s univerzitami,
* invenčný program mimo vyučovania,
* zachovávanie školských tradícií,
* zdravý životný štýl.
	+ 1. **Pedagogické stratégie**

Vo svojej práci budeme rešpektovať trendy postupne uplatňované v štátoch EÚ a OECD:

|  |  |
| --- | --- |
| **od** | **ku** |
| odovzdávania encyklopedických vedomostí žiakovi | komplexnému rozvoju osobnosti a rozvoju schopnosti učiť sa  |
| vyučovania | učeniu sa |
| pasivity žiaka | aktivite, samostatnosti, tvorivosti, prežívaniu práce žiaka  |
| uniformity, centralizmu | rôznorodosti, pluralite |
| autoritárstva, dogmatizmu | humanizácii vyučovania |
| učiteľa- neomylnej autority | učiteľovi- poradcovi |
| orientácie na priemerného žiaka | diferencovanému a individuálnemu prístupu k žiakom  |
| frontálnosti práce žiakov | skupinovej práci |
| súťaživosti žiakov | kooperatívnosti žiakov |
| dôrazu na obsah učiva | dôrazu na celý proces vyučovania i učenia sa, výchovy |
| kriedy a tabule | vyučovacej technike |
| izolovaných predmetov | ich integrácii |
| informačno-receptívnej a reproduktívnej metódy |  heuristickým hľadacím metódam  |
| individuálneho skúšania pri tabuli a hodnotenia prevažne vedomostí a zručností  | k objektivizujúcim formám skúšania, sebahodnoteniu, uprednostňovaniu pozitívneho hodnotenia celej osobnosti žiaka  |
| domácich úloh | námetom pre voľný čas |
| dôrazu na disciplínu, poslušnosť žiakov  | akceptácii žiaka, k vzájomnej úcte učiteľa a žiaka |
| dominancie slova učiteľa a učebnice ako zdroja poznatkov  | využívaniu primárnych zdrojov informácií  |
| preferencie verbálnej a matematicko logickej inteligencie ako aj ľavej hemisféry mozgu  | rovnosti všetkých osem druhov inteligencie, oboch mozgových hemisfér  |
| prevažne intelektuálneho zamerania | vyváženej proporcionalite rozvoja kognitívnej, afektívnej a psychomotorickej stránky  |
| stability skupín žiakov - tried | prirodzeným životným skupinám žiakov, zoskupovaniu žiakov podľa cieľov vyučovania  |
|  izolácie školy od života | spojeniu školy so životom |

Zdroj: Koncepcia rozvoja výchovy a vzdelávania v Slovenskej republike na najbližších 15- 20 rokov (projekt „MILÉNIUM“), úprava v bode 16.

* + 1. **Všeobecné ciele úplného stredného všeobecného vzdelávania**

Všeobecné ciele úplného stredného všeobecného vzdelávania predstavujú rámec pre konkretizované predmetové ciele a ciele prierezových tém, ktoré sa majú vzdelávaním naplniť. V rámci úplného stredného všeobecného vzdelávania je potrebné najmä:

* poskytnúť žiakom všeobecný vzdelanostný základ vychádzajúci zo systematického a vyváženého výberu informácií a poznatkov z vedeckého a kultúrneho dedičstva,
* prehĺbiť u žiakov abstraktné a logické myslenie s dôrazom na pochopenie kauzálnych, funkčných a vývinových vzťahov medzi javmi a procesmi,
* naučiť žiakov samostatne riešiť problémy, úlohy, realizovať skúmanie a vyvodzovať logické závery,
* viesť žiakov ku kritickému mysleniu s uplatnením mnohostranného pohľadu pri riešení úloh,
* naučiť žiakov zaraďovať získané informácie, poznatky do zmysluplného kontextu životnej praxe,
* poskytnúť žiakom možnosti pre optimálny výber ďalšieho vzdelávania, pracovného zaradenia podľa ich schopností a záujmov a tiež potrieb spoločnosti,
* prehĺbiť u žiakov sociálne kompetencie, osobitne schopnosť kultivovane komunikovať, racionálne argumentovať a efektívne spolupracovať v rôznych skupinách ľudí,
* posilniť u žiakov prístup rešpektujúci ľudské práva a zodpovednú účasť v živote demokratickej spoločnosti,
* nasmerovať žiakov na uprednostňovanie životného štýlu, ktorý rešpektuje zdravie, duševnú rovnováhu a pohodu,
* motivovať žiakov k tomu, aby sa zaujímali o svet a ľudí okolo seba, aby boli aktívni pri ochrane ľudských a kultúrnych hodnôt, životného prostredia a života na Zemi,
* viesť žiakov k tomu, aby si uvedomili globálnu previazanosť udalostí, vývoja i problémov na miestnej, regionálnej, národnej i svetovej úrovni.
	+ 1. **Členenie štúdia a využitie disponibilných hodín**

Pri rozhodovaní o rozsahu voliteľných hodín sme vychádzali z dobrých skúseností nášho gymnázia so zavedením alternatívneho učebného plánu a z viery, že žiak v posledných dvoch ročníkoch štúdia dokáže zmysluplne využiť priestor na rozhodovanie o svojom budúcom zameraní a štúdiu a ponúknutý priestor na slobodné rozhodovanie využije zodpovedne.

**Štúdium sa člení na:**

* 1. **Ročníky hľadania, skúmania a tvorivosti**, príma- kvarta
		1. príma a sekunda: **Ročník ochrany prírody**
		2. tercia: **Ročník komunikácie**
		3. kvarta: **Ročník skúmania**
	2. **Orientačné ročníky**, 1.a -2.ročník, kvinta- sexta
		1. 1.ročník a kvinta: **Ročník sebapoznávania**
		2. 2.ročník a sexta: **Ročník spolupráce a pomoci**
	3. **Projektový ročník** , 3.ročník a septima, kedy si žiak vyberá tri dvojhodinové semináre, spolu 6 vyučovacích hodín týždenne, z toho si vyberá jeden projektový seminár, z ktorého vypracuje projektovú prácu
	4. **Profilový ročník** , 4.ročník a oktáva, kedy si žiak vyberá profilové semináre spolu v rozsahu 16 hodín týždenne, 3 štvorhodinové a dva dvojhodinové semináre.

**ROČNÍKY HĽADANIA, SKÚMANIA A TVORIVOSTI**: Prvé 4 ročníky 8-ročného štúdia dávajú žiakovi možnosti spoznať rozmanitosť sveta, prírody, techniky a umenia. Vytvárajú priestor na sebapoznanie, komunikáciu, prezentáciu, na rozvoj zodpovednosti k sebe , k svojmu okoliu a k prírode. Dôraz je kladený na rozvoj slušného správania , sebavedomia, na zodpovednosť, schopnosť pracovať a byť za výsledky svojej práce zodpovedný, schopnosť pracovať v skupine a byť za výsledky práce skupiny zodpovedný. Komunikáciu si osvojujú aj v triede tercia, kedy spoznávajú absolventov školy. Rovnako vytvárame žiakom priestor pre rozvoj poznávania prostredníctvom pozorovania, bádania, skúmania a tvorivosti. Priestor pre rozvoj hodnotiaceho a a kritického myslenia. Priestor na vytváranie pozitívnych vzťahov v triede, rozvoj empatie a spolupráce. Vo vzťahu k prírode sa žiak naučí v podmienkach školy a v školskej záhrade: racionálne nakladať s odpadmi a triediť ich, využívať dažďovú vodu. Krátkymi pobytmi v prírode sa naučí v prírode žiť a prežiť.

Pre získanie praktických zručností žiakov slúžia špecializované priestory a vybavenie:

* Učebňa astronómie, školská hvezdáreň
* Školské Divadlo v podkroví,
* Knižnica so študovňou,
* Školský fotoateliér,
* Nahrávacie štúdio,
* Výtvarný ateliér (výroba darčekov pre rodičov),
* Učebňa robotiky a rádiom riadených modelov áut a dronov,
* telocvičňa a posilňovňa,
* laboratóriá FYZ, CHE, BIO,
* Školská kuchynka (zdravá výživa, rodinný rozpočet),
* Učebňa astronómie s hvezdárňou,
* Vybavenie pre osvojenie základov skautingu, prežitia v prírode (školský stan, kotol na varenie, spolupráca s o.z. Magnólia v Klecenci, spolupráca s miestnym zborom skautov).

**ROČNÍKY OCHRANY PRÍRODY**

|  |  |
| --- | --- |
| ročník | výstup |
| Príma | Triedna akadémia pre rodičov k Vianociam |
|  | Škola v prírode 2 dni |
|  | Dopravná výchova ½ dňa |
|  | **Ročníkový projekt- Vedieť- Rozumieť- Chrániť, Včelárstvo** |
|  | Starostlivosť o školskú záhradu |
| Sekunda | Triedna akadémia pre rodičov k Vianociam |
|  | Plavecký kurz 3 dni |
|  | Dopravná výchova ½ dňa |
|  | **Ročníkový projekt- Vedieť- Rozumieť- Chrániť, Vermikompostovanie**  |
|  | Starostlivosť o školskú záhradu, Zaznamenávanie výsledkov meraní hydrometeorologickej stanice |

Triedne akadémie organizuje triedny učiteľ pre rodičov v prvom decembrovom týždni. Na príprave programu sa podieľajú učitelia SJL, HUV, VYT.

**ROČNÍK KOMUNIKÁCIE**

|  |  |
| --- | --- |
| ročník | výstup |
| Tercia | Triedna akadémia pre rodičov k Vianociam |
|  | Verejná školská prezentácia výtvarného kurzu |
|  | Lyžiarsky a snoubordingový kurz 5 dní |
|  | Starostlivosť o triedenie a kompostovanie |
|  | **Ročníkový projekt- Zoznamujeme sa s absolventmi školy** |

Výtvarný kurz je súčasťou vyučovania predmetu výchova umením. Prezentácia kurzu, ktorý sa uskutoční v prvý septembrový týždeň alebo počas maturitného týždňa, sa uskutoční v posledný deň kurzu alebo v nasledovný deň. Žiaci nainštalujú výsledky kurzu v školskej galérii prípadne na školskom dvore a zorganizujú vernisáž. V škole uskutočnia propagáciu svojej prezentácie.

**ROČNÍK SKÚMANIA**

|  |  |
| --- | --- |
| ročník | výstup |
| Kvarta | Triedna akadémia pre rodičov k Vianociam |
|  | Verejná školská prezentácia výtvarného kurzu |
|  | Kurz korčuľovania 3 dni |
|  | **Ročníkový projekt- Výskumný projekt** |

Výtvarný kurz je súčasťou vyučovania predmetu výchova umením. Prezentácia kurzu, ktorý sa uskutoční v prvý septembrový týždeň alebo počas maturitného týždňa , sa uskutoční v posledný deň kurzu alebo v nasledovný deň. Žiaci nainštalujú výsledky kurzu v školskej galérii prípadne na školskom dvore a zorganizujú vernisáž. V škole uskutočnia propagáciu svojej prezentácie.

Projekt „Škola našimi očami“ je súčasťou vyučovania predmetu informatika, slovenský jazyk a občianska náuka. Žiaci získavajú údaje o školy, robia prieskumy verejnej mienky v škole, spracujú prezentáciu s fotografiami a videami o živote školy. Prezentácia projektu sa uskutoční v treťom marcovom týždni:

* pre žiakov sekundy a pre vlastných rodičov.

**ORIENTAČNÉ ROČNÍKY**: Prvé dva ročníky štvorročného štúdia a piaty a šiesty ročník (kvinta a sexty) osemročného štúdia sú určené na získanie dobrej orientácie v predmetoch humanitného i prírodovedného zamerania a postupné nadobúdanie jednotlivých kompetencií, dosahovania cieľov vzdelávania a teoretické i praktické zvládnutie prierezových tém:

* osobný a sociálny rozvoj,
* environmentálna výchova,
* mediálna výchova,
* multikultúrna výchova,
* ochrana života a zdravia..

Výstupy dokazujúce osvojenie si kľúčových kompetencií a zvládnutie prierezových tém v jednotlivých orientačných ročníkoch:

**ROČNÍK SEBAPOZNANIA**

|  |  |
| --- | --- |
| ročník | výstup |
| Kvinta a 1.ročník | **Prezentácia „Kto som, kam kráčam?“** **(Prezentácia samého seba, vytvorenie a prezentácia portfólia)** |
|  | Lyžiarsky a snoubordingový kurz 5 dní |
|  | Koncoročný Riaditeľský test zo SJL,ANJ a MAT, termín máj- jún |

Jedným z výstupov dokazujúcich osvojenie si kľúčových kompetencií a zvládnutie prierezových tém je

Prezentácia samého seba.

Každý žiak gymnázia prechádza v priebehu štúdia procesom sebapoznávania. Prvý ročník a kvinta predstavujú prechod na náročnejšiu formu vzdelávania. Okrem denného štúdia prírodných, humanitných a výchovných predmetov žiakom ponúkame viacero možností návštevy kultúrnych a športových podujatí. Je to obdobie, keď si žiak prirodzene viac uvedomuje svoje schopnosti, hľadá nové možnosti, formuje predstavu o svojej budúcnosti. Poznávajú sa i žiaci navzájom, formuje sa triedny kolektív na základe spoločných záujmov jednotlivcov.

Projekt **„Kto som, kam kráčam?“** môže žiakovi výrazne pomôcť pri uvedomení si svojej hodnoty a ďalších možností osobného rozvoja. Triednemu kolektívu poskytne možnosť lepšie poznať každého člena. Projekt začína vstupným motivačným dotazníkom v septembri a pokračuje motivačným dotazníkom v apríli-máji. Skončí sa prezentáciou žiakov na ranných kruhoch na konci školského roka.

Prezentácia žiakov na tému: „Kto som, kam kráčam?“:

1. Výstupom bude rozprávanie o sebe (o záľubách, o silných prípadne o slabých stránkach, o úspechoch, o kariérnom smerovaní, o plánoch do budúcnosti a podobne, o prostredí v ktorom žiak žije a jeho kritické posúdenie) , ktoré môže byť doplnené prezentáciou v tvare reportáže, fotografií alebo videa. Žiak sa môže prezentovať aj umeleckým, športovým výkonom alebo ukážkou praktickej činnosti alebo vlastnými výrobkami.
2. Súčasťou prezentácie je i portfólio vlastných aktivít a projektov, zaujímavých prác vytvorených v danom školskom roku.

**ROČNÍK SPOLUPRÁCE A POMOCI**

|  |  |
| --- | --- |
| ročník | výstup |
| Sexta a 2.ročník | **Skupinový projekt** |
|  | Simulovaná maturitná skúška z ANJ na úrovni B1, termín máj-jún |
|  | Koncoročný Riaditeľský test zo SJL a MAT, termín máj-jún |

Jedným z výstupov dokazujúcich osvojenie si kľúčových kompetencií a zvládnutie prierezových tém je

i skupinový projekt. Skupinový projekt je zaradený do 2.ročníka a triedy sexta. Žiakom sú ponúknuté témy na spracovanie v 3-6-členných skupinách. Skupiny si vytvoria žiaci. V prípade potreby môže s organizáciou pomôcť triedny učiteľ alebo učiteľ príbuzného predmetu. Žiaci si môžu vybrať z ponúknutých tém alebo navrhnúť i vlastnú tému z oblasti prierezových tém alebo z obsahu predmetov ETV, UMK, TEV, NAB, z oblasti dobrovoľníctva a charitatívnej činnosti.

Postup:

1. Každý žiak musí byť zaradený do skupiny do konca októbra.
2. Skupina musí mať učiteľom odsúhlasenú tému do 15.novembra. Cieľom projektu je spoločné spracovanie vybranej témy, overenie si schopnosti spolupracovať, zvládnutie práce s informáciami, zdrojmi, v obmedzenom čase.
3. Projekt musí byť naplánovaný tak, aby bol realizovaný v čase mimo vyučovania.
4. Výstupom projektu je prioritne dokumentácia praktickej činnosti spracovaná vo forme napr. PowerPointovej prezentácie, písomnej alebo vecnej dokumentácie.
5. Súčasťou výstupu projektu je krátky popis vzájomnej spolupráce (rozsah 1 strana A4, forma je zverejnená na www).
6. Vo vytvorenej skupine žiaci tému spracujú do konca apríla.
7. Na elektronické spracovanie prezentácie majú žiaci vyčlenený priestor v priebehu 1.polovice mája na predmete informatika. Evidenciu tém vedie triedny učiteľ.
8. verejná obhajoba projektu bude v v mesiaci máj počas ústnej maturitnej skúšky
9. pozvaní budú rodičia žiakov 2.ročníka a sexty
10. povinná bude účasť pre žiakom 1.ročníka a kvinty
11. projekt bude hodnotený na príslušnom predmete a informatike.

Ďalším dôležitým výstupom 2.ročníka a septimy je simulovaná maturitná skúška na úrovni B1 na konci 2.polroka roka v plnom rozsahu maturitnej skúšky. Cieľom je sústrediť pozornosť žiakov na dôslednú prípravu na maturitnú skúšku na úrovni B2 a preveriť ich priebežnú pripravenosť na zvládnutie nižšej úrovne. Skúška sa uskutoční v mesiaci jún zo zadaní predchádzajúcich ročníkov.

**PROJEKTOVÝ ROČNÍK**

|  |  |
| --- | --- |
| **ročník** | výstup |
| **Septima a 3.ročník** | **Samostatná projektová práca, SOČ (stredoškolská odborná činnosť)** |
|  | Koncoročný Riaditeľský test zo SJL,ANJ a MAT |

V 3.ročníku a septime si žiak vyberá 3 predmety, každý s 2-hodinovou dotáciou. Žiak si vyberá z troch blokov predmetov, z každého bloku práve jeden predmet. Informácie o voliteľných predmetoch dostávajú žiaci do 1.apríla predchádzajúceho školského roka: bloky voliteľných predmetov, ponukový list (min. v rozsahu zoznamu tematických celkov na predpísanom tlačive) a harmonogram. Žiak si zvolí trojicu predmetov do konca apríla v 2.ročníku, v sexte.

Odporúčame zaradiť do tematického plánu aj konzultácie k prácam, napr. po ¼ rokoch.

|  |  |  |  |  |  |
| --- | --- | --- | --- | --- | --- |
| 1.blok | CHE | NAS | TVOR | DEG | MAT |
| 2.blok | BIO | DEJ | INF | DEG | MAT |
| 3.blok | FYZ | EKO | GEG | PSY | MAT |

Pri takejto ponuke si môže študent zvoliť primerané kombinácie predmetov podľa typu štúdia na VŠ:

|  |  |  |  |
| --- | --- | --- | --- |
| medicína | CHE | FYZ | BIO |
| Ekonómia | NAS  | MAT | EKO |
| Právo, masmediálna komunikácia | NAS /TVOR | DEJ | GEO |
| Psychológia | MAT | BIO | PSY |
| Technika, architektúra | MAT | INF | FYZ |
| Politológia | NAS /TVOR | DEJ | EKO/GEO |
| sociológia | NAS /TVOR | DEJ | PSY  |

TVOR- tvorivé písanie

Výstupom ročníka je samostatná projektová práca, kde má žiak preukázať svoju schopnosť vybrať si vhodnú tému, pracovať s literatúrou, uskutočniť prieskum alebo experiment, spolupracovať s vedúcim práce, pracovať v časovom strese. Cieľom vypracovania individuálnych odborných projektov je podpora a sebarozvoj žiakov, podpora ich samostatnosti a zodpovednosti za prácu, podnietenie ku kritickému mysleniu a aktívnemu učeniu sa. Ďalším cieľom je, aby časť projektov bola ďalej dopracovaná a postúpila do jednotlivých kôl SOČ. Témy navrhujú učitelia alebo žiaci. Všetky témy schvaľuje príslušná predmetová komisia. Súčasťou práce je posudok študenta maturitného ročníka, učiteľa SJL, INF a predmetu podľa zamerania práce. Žiak obhajuje projekt verejne pred spolužiakmi svojho ročníka a žiakmi nižšieho ročníka. Hodnotenie predstavenia projektu je súčasťou celkového hodnotenia projektu.

Postup:

1. Témy sa zverejnia od 15.júna predchádzajúceho školského roka. Zároveň bude zverejnená šablóna práce a kritériá hodnotenia
2. Žiak si do 30.septembra zvolí „projektový seminár“, z ktorého vypracuje samostatnú prácu. Žiak si môže vyberať z ponuky tém alebo spracovať vlastnú učiteľom schválenú tému. Žiakom budú ponúknuté okruhy tém na samostatné práce.
3. žiak si určí tému práce do 30.septembra
4. zoznam prác bude zverejnený do 15.októbra
5. žiak odovzdá prácu do 15.decembra v troch výtlačkoch vedúcemu práce (seminár, INF, SJL) aj s posudkom maturanta
6. obhajoba práce bude v prvý vyučovací týždeň januára v piatok počas vyučovania
7. pozvaní budú rodičia žiakov 3.ročníka a septimy
8. povinná bude účasť pre žiakom 2.ročníka  a sexty
9. projekt bude hodnotený známkou na príslušnom predmete, slovenčine a informatike.

**PROFILOVÝ ROČNÍK**

|  |  |
| --- | --- |
| **ročník** | výstup |
| **Oktáva a 4.ročník** | **Vypracovanie portfólia (v Canve, v LinkedIn)** |
|  | Polročný Riaditeľský test zo SJL,ANJ a MAT |

Vo  4.ročníku a v oktáve si žiak vyberá voliteľné predmety v rozsahu 16- 18 vyučovacích hodín (3 predmety so 4-hodinovou dotáciou ,  2 predmety s 2-hodinovou dotáciou a 1 nepovinný predmet s 2-hodinovou dotáciou ). Žiak si môže vybrať ľubovoľnú kombináciu predmetov. V predmetoch nie je priama nadväznosť na semináre v 3.ročníku. Študent, ktorý si daný predmet nevybral v 3.ročníku a vybral si ho len vo 4.ročníku, musí obsah 3.ročníka pre potreby maturitnej skúšky alebo prijímacej skúšky na vysokú školu zvládnuť samostatne.

**Voliteľné vyučovacie predmety z disponibilných hodín pre šk. r. 2024/2025**

**a pre voľbu seminárov**

|  |
| --- |
| **Školský vzdelávací program- voliteľné predmety****v septime a v 3.ročníku 3x2 hodiny týždenne, spolu 6 hodín****v oktáve a v 4.ročníku 3x4hodiny a 3x2hodiny týždenne, spolu 18 hodín** |
| Vzdelávacia oblasť | Predmet/**ročník4roč.št.** | skratka | **-** | **1.** | **2.** | **3.** | **4.** | spolu |
|  | Predmet/**ročník8roč.št.** | skratka | **1.-4** | **5.** | **6.** | **7.** | **8.** | spolu |
| Jazyk a komunikáciaJAK | seminár zo slov. jazyka a literatúry  | SES |  |  |  |  | 2 | 2 |
| konverzácia v ANJ  | KAJ2 |  |  |  |  | 2 | 2 |
|  |  |  |  |  |  |  |  | 0 |
| Človek a prírodaČLP | seminár z fyziky | SEF |  |  |  | 2 |  | 2 |
| fyzika 1) | FYZ |  |  |  |  | 4 | 4 |
| cvičenia z fyziky 1) | CVF |  |  |  |  | 2 | 2 |
| seminár z chémie | SEC |  |  |  | 2 |  | 2 |
| chémia 1) | CHEM |  |  |  |  | 4 | 4 |
| cvičenia z chémie 1) | CVC |  |  |  |  | 2 | 2 |
| seminár z biológie | SEB |  |  |  | 2 |  | 2 |
| biológia 1) | BIO |  |  |  |  | 4 | 4 |
| cvičenia z biológie 1) | CVB |  |  |  |  | 2 | 2 |
|  |  |  |  |  |  |  |  | 0 |
| Človek a spoločnosťČLS | seminár z dejepisu | SED |  |  |  | 2 |  | 2 |
| dejepis | DEJ |  |  |  |  | 4 | 4 |
| seminár z geografie 2) | SEG |  |  |  | 2 | 2 | 2 |
| náuka o spoločnosti | NAS |  |  |  | 2 | 4 | 6 |
| spoločenskovedný seminár | SPS |  |  |  |  | 2 | 2 |
| ekonomika | EKN |  |  |  | 2 | 4 | 6 |
|  | psychológia | PSY |  |  |  | 2 | 4 | 4 |
|  |  |  |  |  |  |  |  | 0 |
| Matematika a práca s informáciami MPI | seminár z matematiky | SEM |  |  |  | 2 | 4 | 2 |
| cvičenia z matematiky | CVM |  |  |  |  | 2 | 2 |
| deskriptívna geometria 2) | DEG |  |  |  | 2 | 4 | 6 |
| informatika | INF |  |  |  |  | 2 | 2 |
| seminár z informatiky | SEN |  |  |  | 2 |  | 2 |
| programovanie | PRO |  |  |  |  | 4 | 4 |

1. žiak si musí vybrať obidva príbuzné predmety
2. predmet môže byť vyučovaný spoločne pre 3.a 4.ročník

Pre nadobudnutie schopností analyzovať a hodnotiť prácu druhého je povinnosťou každého žiaka maturitného ročníka vyhľadať mladšieho spolužiaka z 3. ročníka alebo zo septimy, prečítať jeho projektovú prácu a napísať krátky posudok.

V posudku sa žiak do 20.decembra vyjadrí:

1. k výberu témy
2. k formálnej stránke práce
3. k obsahu práce a jej prínosu.

Posudok žiak vypracuje na predpísanom tlačive v predpísanom čase. Odovzdá ho autorovi práce a svojmu učiteľovi SJL. Posudok bude hodnotiť učiteľ SJL, ktorý hodnotí projektovú prácu. Posudok bude hodnotený známkou v predmete SJL.

* + 1. **Prierezové témy**

Prierezové tematiky sa svojím obsahom a výchovným zameraním premietajú do vymedzených vzdelávacích oblastí, dopĺňajú ich, prepájajú ich obsah s aktuálnym dianím v spoločnosti, s každodennou skúsenosťou žiaka a konkrétnej triedy. Priaznivo ovplyvňujú proces utvárania a rozvíjania funkčných kompetencií žiakov.

Ku získaniu vedomostí a praktických skúseností jednotlivých prierezových tém smerujú viaceré aktivity školy. V tejto časti popíšeme minimálny rozsah aktivít, ktoré škola uskutoční pre naplnenie cieľov jednotlivých prierezových tém. Konkrétna realizácia je uvedená v tematickom výchovno- vzdelávacom pláne príslušného vyučovacieho predmetu.

* + - 1. **Prierezové témy v nižších triedach osemročného štúdia**

Na úrovni nižšieho sekundárneho vzdelávania zavádza Inovovaný štátny vzdelávací program tieto

prierezové témy:

|  |  |  |  |  |
| --- | --- | --- | --- | --- |
| prierezová tematika | ročník | predmet | forma | výstup |
| OSOBNOSTNÝ A SOCIÁLNY ROZVOJ | príma | - | Prosociálny výcvik na zač. štúdia | Aktívna účasť |
|  | príma-sekunda | - | Triedna akadémia pre rodičov | - |
|  | príma-kvarta | Všetky predmety,Triednické hodiny | - | - |
|  | tercia-kvarta | SJL, výtvarný kurz, INF | Vyučovanie, výtvarný kurz 3dni | Prezentácia výtvarného kurzu v tercii a kvarte |
|  |  | - | Charitatívne aktivity | - |
| ENVIRONMENTÁLNA VÝCHOVA | príma | BIO | starostlivosť o školskú záhradu | - |
|  | sekunda | BIO | starostlivosť o triedenie a kompostovanie | - |
|  | tercia | FYZ | zaznamenávanie výsledkov hydrometeorologickej stanice | - |
|  | príma-kvarta | BIO | vyučovanie | účasť |
|  |  | Všetky triedy | triedenie odpadov, bio-kompostovanie | - |
|  |  | - | Aktivity projektu Zelená škola | - |
|  |  | - | Aktivity projektu Modré školy | - |
| MEDIÁLNA VÝCHOVA | tercia, kvarta | SJL, výtvarný kurz, INF | Vyučovanie, výtvarný kurz 3dni | Prezentácia výtvarného kurzu v tercii a kvarte |
|  | kvarta | INF | - | Verejná školská prezentácia skupinového projektu „Škola našimi očami“, práca s multimédiami |
| MULTIKULTÚRNA VÝCHOVA | príma-kvarta | CUJ, OBN | vyučovanie | účasť |
|  |  |  | Projekt Globálne vzdelávanie |  |
| OCHRANA ŽIVOTA A ZDRAVIA | príma-kvarta | - | účelové cvičenie2x6 hod. v roku | účasť |
|  | príma | - | Škola v prírode | účasť |
|  |  | - | Dopravná výchovakurz ½ dňa | účasť |
|  | sekunda | - | Plavecký kurz | účasť |
|  |  | - | Dopravná výchovakurz ½ dňa | účasť |
|  | tercia | - | Lyžiarsky a snoubordingový kurz | účasť |
|  | kvarta | - | Kurz prežitia v prírode | účasť |

* + - 1. **Prierezové témy vo vyšších triedach osemročného štúdia a v štvorročnom štúdiu**

Na úrovni vyššieho sekundárneho vzdelávania zavádza iŠtátny vzdelávací program tieto prierezové

témy:

|  |  |  |  |  |
| --- | --- | --- | --- | --- |
| prierezová tematika | ročník | Predmet  | forma | výstup |
| OSOBNOSTNÝ A SOCIÁLNY ROZVOJ | 1.ročník | - | Prosociálny výcvik na zač. štúdia |  |
|  | Kvinta1.ročník | Triednické hodiny | 3 hod. | Rozvojové dotazníkysept., apríl, prezentácia „Kto som“ |
|  | kvinta-septima1.-3.ročník | INF | vyučovanie | Prezentácia projektov v 2.a3.ročníku |
|  | 1.r.a kvinta | Triednická hodina | Samostatná práca | Prezentácia projektu „Kto som“ |
|  |  | - | Charitatívne aktivity |  |
| ENVIRONMENTÁLNA VÝCHOVA | kvinta-septima1.-3.ročník  | BIO | vyučovanie | účasť |
|  |  | Všetky triedy | triedenie odpadov, bio-kompostovanie | - |
|  |  | - | Aktivity projektu Zelená škola | - |
|  |  | - | Aktivity projektu Modré školy | - |
| MEDIÁLNA VÝCHOVA | kvinta-oktáva1.-4.ročník | UMK, SJL, INF | projekty | Prezentácia projektov |
| MULTIKULTÚRNA VÝCHOVA | kvinta-oktáva1.-4.ročník | CUJ, OBN | vyučovanie | účasť |
|  |  |  | Projekt Globálne vzdelávanie |  |
|  |  |  |  |  |
| OCHRANA ŽIVOTA A ZDRAVIA | kvinta-sexta1.-2.ročník | - | Účelové cvičenie,6 hod. v roku | účasť |
|  | septima3.ročník | - | KOZŽ 3 dni | účasť |
|  | kvinta1.ročník | - | Lyžiarsky a snoubordingový kurz | účasť |
| TVORBA PROJEKTU A PREZENTAČNÉ ZRUČNOSTI | kvinta-septima1.-3.ročník | INF | vyučovanie | Prezentácia projektov v 2.a3.ročníku |
|  | 1.r.a kvinta | Triednická hodina | Samostatná práca | Prezentácia projektu „Kto som“ |

* 1. **Dĺžka štúdia a formy výchovy a vzdelávania**
		1. **Dĺžka štúdia**

Škola poskytuje vzdelanie v študijnom odbore gymnázium s dĺžkou štúdia:

* štyri roky, v ktorom sa triedy označujú rímskymi číslicami a písmenami (napr. I.A)
* osem rokov, v ktorom sa triedy označujú názvami príma, sekunda, tercia, kvarta, kvinta, sexta, septima, oktáva.
	+ 1. **Formy výchovy a vzdelávania**

Škola organizuje vyučovanie dennou formou. V triede príma- kvinta a v 1.ročníku žiaci plnia povinnú školskú dochádzku. Výnimočne v odôvodnených prípadoch na základe žiadosti rodičov alebo plnoletého žiaka umožňuje škola štúdium podľa individuálneho učebného plánu. Jedná sa o žiakov so špeciálnymi výchovno- vzdelávacími potrebami, žiakov s nadaním, tehotné žiačky.

* + 1. **Formy vyučovania**

Prevažná časť vyučovania sa organizuje v triedno-hodinovom systéme na vyučovacích hodinách. Súčasťou učebného plánu sú:

* Účelové cvičenia
* Kurz na ochranu zdravia a života
* Lyžiarsky a snoubordingový kurz
* Exkurzie
* Školské výlety.

**Školské výlety a exkurzie sa rámcovo organizujú nasledovne:**

|  |  |  |  |  |
| --- | --- | --- | --- | --- |
| ročník | Účelové cvičeniaKurz na ochranu zdravia a života | aktivita | aktivita | Divadlo, výstava Bratislava, Košice,Martin, Žilina, Trnava |
| Príma | ÚC 2 dni | Škola v prírode 2 dni | Návšteva okolia: napr. Bytča  |  |
| Sekunda | ÚC 2 dni | Plavecký výcvik 3 dni | Krajské mesto: Trenčín, Trnava |  |
| Tercia | ÚC 2 dni | Výtvarný kurz 3 dniLyžiarsky a snoubordingový kurz | Návšteva okolia: napr. Čičmany |  |
| Kvarta | ÚC 2 dni | Výtvarný kurz 3 dni | Návšteva okolia, turistický pochod, múzeum Púchovskej kultúry | Krakov |
| Kvinta a 1.ročník | ÚC 2 dni | Lyžiarsky a snoubordingový kurz | Návšteva okolia, turistický pochod, múzeum Púchovskej kultúry |  |
| Sexta a 2.ročník | ÚC 2 dni | Turistický pochod  | Krajské mesto | Divadlo  |
| Septima a 3.ročník | Kurz 3 dni | Tanečný kurz | Praha, Viedeň, Krakov | Divadlo Bratislava  |
| Oktáva a 4.ročník | - | Stužková slávnosť | Návšteva VŠ | - |

* 1. **Stupeň vzdelania, ktorý sa dosiahne absolvovaním iŠkVP alebo jeho ucelenej časti**

Žiak osemročného štúdia získa:

* nižšie stredné vzdelanie ISCED 2 úspešným absolvovaním štvrtého ročníka osemročného vzdelávacieho programu odboru vzdelávania v strednej škole; dokladom o získanom stupni vzdelania je vysvedčenie s doložkou,
* úplné stredné všeobecné vzdelanie (vyššie sekundárne) úspešným absolvovaním posledného ročníka osemročného vzdelávacieho programu odboru vzdelávania v gymnáziu, ktorý sa ukončuje maturitnou skúškou; dokladom o získanom stupni vzdelania je vysvedčenie o maturitnej skúške.

Žiak štvorročného štúdia získa:

* úplné stredné všeobecné vzdelanie (vyššie sekundárne) ISCED 3A úspešným absolvovaním posledného ročníka štvorročného vzdelávacieho programu odboru vzdelávania v gymnáziu, ktorý sa ukončuje maturitnou skúškou; dokladom o získanom stupni vzdelania je vysvedčenie o maturitnej skúške.

Absolventi vyššieho sekundárneho vzdelávania ISCED 3A – gymnázia môžu pokračovať v následnom vzdelávaní na terciárnej úrovni ISCED 5 (vysoká škola), prípadne v rôznych formách nadstavbového alebo pomaturitného štúdia na úrovni ISCED 4 – postsekundárneho neterciárneho vzdelávania alebo vstúpiť získanou kvalifikáciou na trh práce.

* 1. **Učebný plán**

Úpravy Rámcového učebného plánu na školský učebný plán a využitie disponibilných hodín

* 1. Posilnenie prvého a druhého cudzieho jazyka ako podpora aktívneho zvládnutia dvoch cudzích jazykov.
	2. Posilnenie všetkých predmetov vzdelávacej oblasti Človek a príroda (FYZ, CHE, BIO) ako čiastočná náhrada odobratých hodín v iŠVP.
	3. Posilnenie geografie a náuky o spoločnosti pre dosiahnutie rovnováhy humanitného a prírodovedného vzdelania.
	4. Posilnenie všetkých predmetov vzdelávacej oblasti Matematika a práca s informáciami (MAT a INF) pre dosiahnutie rovnováhy humanitného a prírodovedného vzdelania a pre podporu používania nových informačných technológií ako bežného nástroja práce s informáciami.
	5. Posilnenie výtvarnej výchovy pre zabezpečenie priestoru na rozvoj výtvarných zručností žiakov.
	6. Posilnenie telesnej výchovy v záujme vedenia žiakov k zdravému životnému štýlu.
	7. Snaha o minimalizovanie jednohodinovej dotácie predmetov.
	8. Snaha o zníženie počtu vyučovacích predmetov v 3.a 4.ročníku, v septime a v oktáve.
	9. V záujme zlepšenia výsledkov žiakov v externej časti maturitnej skúšky sme posilnili od 1.9.2016 predmety SJL a ANJ vo 4.ročníku.

Učebný plán tvorí prílohu iŠkVP.

* 1. **Učebné osnovy**

Učebné osnovy vybraných predmetov v zmysle školského zákona tvoria prílohu iŠkVP. Súčasťou Inovovaného školského vzdelávacieho programu sú Tematické výchovnovzdelávacie plány všetkých predmetov.

* 1. **Spôsob, podmienky ukončovania výchovy a vzdelávania a vydávanie dokladu o získanom vzdelaní**

Štúdium v študijnom odbore gymnázium sa **ukončuje maturitnou skúškou**. Škola úspešnému absolventovi vydá **maturitné vysvedčenie a doložku maturitného vysvedčenia**.

Organizácia maturitnej skúšky sa riadi Vyhláškou o ukončovaní štúdia v stredných školách. Skúška sa skladá z externej písomnej časti a internej písomnej a ústnej časti podľa rozhodnutia ministerstva školstva. Termín skúšky určuje školský úrad s krajskou pôsobnosťou v mesiacoch máj a jún. Harmonogram skúšky určuje škola. Koordinátorom pre MS v našej škole je zástupca pre výchovu a vzdelávanie.

Organizáciu maturitných skúšok upravuje Zákon č. 245/2008 o výchove a vzdelávaní (školský zákon) a vyhláška Ministerstva školstva Slovenskej republiky č. 318/2008 Z.z. o ukončovaní štúdia na stredných školách v znení neskorších predpisov ([www.zbierka.sk](http://www.zbierka.sk)).

Žiak maturitného ročníka sa záväzne prihlasujú na MS do 30. septembra. V prihláške uvedú predmety MS tak, ako to stanovuje Vyhláška.

Žiaci gymnázia maturujú zo štyroch predmetov:

1. slovenský jazyk a literatúra,

2. cudzí jazyk (povinný),

3. voliteľný predmet 1- s najmenej 6-hodinovou dotáciou počas štúdia,

4. voliteľný predmet 2 – ktorýkoľvek predmet z učebného plánu gymnázia, okrem výchov, môže to byť i MS z druhého cudzieho jazyka.

Žiak si môže ešte zvoliť dobrovoľný predmet, z ktorého môže potom odstúpiť v ktorejkoľvek časti MS.

V jednotlivých predmetoch sa maturuje na jednotnej úrovni, v povinnom cudzom jazyku na vyššej úrovni B2 spoločného európskeho jazykového rámca.

Katalóg cieľových požiadaviek ( [www.minedu.sk/maturita](http://www.minedu.sk/maturita)) obsahuje rozsah vedomostí, zručností a kompetencií, ktoré má maturant zvládnuť.

Žiaci so ŠVVP, ak chcú využiť úľavy pri MS podľa odporúčania CPPP, musia o ne požiadať spolu s uvedeným odporúčaním do 15. septembra, najneskôr však do 30.9.

Slovenský jazyk a literatúra, povinný cudzí jazyk a matematika majú i písomnú časť MS: externú časť (EČ) a písomnú formu internej časti (PFIČ) – SJL ,CUJ. Z matematiky sa píše iba EČ.

Harmonogram písomnej MS je určovaný centrálne, spravidla v druhý úplný týždeň v marci:

Utorok slovenský jazyk a literatúra EČ + PFIČ

Streda povinný cudzí jazyk EČ + PFIČ

Štvrtok matematika iba EČ.

Výsledky centrálne vyhodnocovanej EČ sú uvádzané v % a v percentiloch. PFIČ je hodnotená na základe centrálnych kritérií domácimi vyučujúcimi a výsledok sa uvádza v %. Kritériá úspešnosti študenta pri maturitnej skúške určuje vyhláška o ukončovaní štúdia na stredných školách. V prípade neúspešnosti môže žiak písomne požiadať školskú maturitnú komisiu o opravnú MS z daného predmetu v mimoriadnom skúšobnom termíne (september resp. február). Výsledky EČ a PFIČ sa študenti dozvedia začiatkom mája, najneskôr pred odchodom na „akademický týždeň“.

Harmonogram ústnej časti MS stanovuje riaditeľ školy v spolupráci s koordinátorom MS. Rozpis svojej ÚMS sa musí maturant dozvedieť pred odchodom na „akademický týždeň“. V jeden deň môže žiak maturovať najviac z troch maturitných predmetov.

* 1. **Personálne zabezpečenie chodu školy**
		1. **Charakteristika pedagogického zboru**

Učiteľský zbor má takmer 100% kvalifikovanosť. Všetci učitelia majú vysokoškolské vzdelanie v predmete, ktorý vyučujú. Škola systematicky plánuje aktualizačné vzdelávanie podľa potrieb a zamerania školy a záujmu učiteľov. Plán kontinuálneho vzdelávania je zostavovaný na daný kalendárny rok. Učitelia každoročne ponúkajú našim študentom krúžky, súťaže pre všetky predmety a športové súťaže, vedú žiacke projekty a práce Stredoškolskej odbornej činnosti.

Prácu v jednotlivých predmetoch a vzdelávacích oblastí koordinujú vedúci predmetových komisií. Škola vytvára predpoklady pre rozvoj informatizácie, pre prácu Žiackej školskej rady, pre prácu triednych učiteľov. Pre začínajúcich učiteľov zabezpečujeme adaptačné vzdelávanie.

V škole poskytujeme kvalifikované výchovné poradenstvo a poradenstvo v prevencii drogových závislostí a sociálno- patologických javov, a kariérne poradenstvo.

* + 1. **Nepedagogickí zamestnanci**

Škola má 10 nepedagogických zamestnancov: zástupcu riaditeľa pre technicko- ekonomické činnosti, prevádzkovú účtovníčku, mzdovú účtovníčku, sekretárku- správkyňu registratúry, informátorku, knihovníčku, školníka a upratovačky.

* 1. **Materiálno– technické a priestorové podmienky školy**
		1. **Popis materiálno- technických a priestorových podmienok školy**

Škola vznikla v roku 1948 ako dvojtriedne gymnázium s okresnou knižnicou. Postupne bol areál školy dobudovaný. K pôvodnej budove školy spojenej s okresnou knižnicou (dnes E, škôlka, z roku 1948) pribudla budova C (z roku 1927, pôvodne meštianska škola), v roku 1981 prístavba B, 1989 telocvičňa, 1990 budova A.

Dnes má škola 19 klasických učební, 8 malých jazykových učební, 3 laboratóriá s učebňou pre predmety BIO, CHE a FYZ, ďalšiu odbornú učebňu BIO, 2 veľké učebne INF, učebňa robotiky a učebňa fotografie- ateliér, telocvičňu, posilňovňu, školskú knižnicu s čitárňou (2010), v suteréne budovy C výtvarný ateliér (2011) a školskú dielňu (2012). V septembri 2013 sme otvorili školské „Divadlo v podkroví“, v podkroví budovy C. Vnútorné školské nádvorie s ihriskom je využívané na oddych a šport. Pre šport je tu určené multifunkčné ihrisko s rozmermi 20x30m, dráha s doskočiskom na skok do diaľky. Škola, odborné učebne a kabinety sú napojené na internet. V budove A a B je bezdrôtové pripojenie.

Popred budovu sa tiahne malá školská záhrada, za areálom sa nachádza najstarší mestský park nazvaný Púchovský európsky park. Predná školská záhrada a časť vnútornej záhrady bola zrekonštruovaná firmou Continental, ktorá vysadila 87 tisov, 2 magnólie, 3 rododendróny. Zvyšok záhrady bol zrekonštruovaný a vysadený z prostriedkov Enviroprojektu 2012 a Tesco pre zdravšie mestá 2013 (1 smrek omorika, 3 okrasné slivky, 2 čerešne sakury, 4 hlohy pri telocvični). Vo vnútornom nádvorí sa nachádzajú dve terasy a spojovacie chodníky slúžiace k odpočinku žiakov. Nádvorie sme doplnili o nádrž na vodu, ktorá je zároveň výtvarným objektom so slnečnými hodinami (autor arch. Roman Muška, kováč Juraj Špalek). Záhradu dopĺňa malá záhradka a kompostovisko. Súčasťou vnútornej záhrady je hydrometeorologická stanica vybudovaná v rámci projektu cezhraničnej spolupráce Vzdelávanie bez hraníc. V rámci projektu Modrá škola financovaného Nórskym finančným mechanizmom sme vysadili 18 stromov, vytvorili možnosti zachytávania a využívania dažďovej vody: na splachovanie WC, polievanie školskej záhrady (7 amfór na vodu), vodostrek, zelená stena, zelená strecha, prirodzená mokraď.

V bezprostrednej blízkosti školy sa nachádza odborná škola zameraná na služby a hoteliérstvo. V tejto škole je poskytované stravovanie pre žiakov i zamestnancov nášho gymnázia.

Na základe projektu OP Infraštruktúra školstva z roku 2009 bola škola v roku 2012 zrekonštruovaná za 1,3 mil €. Rozsah rekonštrukcie: budovy A,B,C a D- zateplenie fasády, výmena okien a dverí, výmena palubovky v telocvični, štrukturovaná kabeláž v budovách A,B,C. Žiaľ, na rekonštrukciu budovy E nezvýšili peniaze. Rekonštrukciu realizovala firma VION Zlaté Moravce za 6 mesiacov vo výbornej kvalite. V roku 2016 sme vymenili okná na budove E, v roku 2017 sme vymenili a zateplili strechu budovy E. V rámci rekonštrukcie strechy E sme postavili učebňu astronómie a školskú hvezdáreň.

V roku 2019 k 70.výročiu založenia školy nám TSK zrekonštruoval školské ihrisko. Zároveň sme z menších projektov vybudovali workoutové ihrisko. V roku 2020 sme zrekonštruovali celé podkrovie budov B a C, na Divadlo v podkroví, učebňu hudby, učebňu humanitných predmetov a veľký študentský vestibul.

V roku 2023 sme postavili novú menšiu telocvičňu. V roku 2023 sme nainštalovali na streche budovy E fotovoltické panely s výkonom 13000kW.

* + 1. **Prehľad o učebniach školy**

|  |  |  |  |  |  |  |
| --- | --- | --- | --- | --- | --- | --- |
| **Objekt číslo** | **Názov objektu** | **Počet poschodí** | **Celkový počet učební a ostatných priestorov školy - spolu (súhrn stĺpcov 5 až 13)**  | **Počet učební spolu**  | **Počet ostatných priestorov školy využívaných pre výchovno-vzdelávací proces**  | **Kapacitné využitie objektu v % (viď stĺpec č. 4)** |
| **z toho:** |
| **klasické** | **odborné** |
| **malé** | **veľké (cca 30 žiakov)** | **malé** | **veľké (cca 30 žiakov)** | **laboratória** | **kabinety**  | **telocvične** | **Dielne, ateliér, posilňovňa** | **spoločenské miestnosti** **(knižnica, divadlo, ihrisko)** | **výchovno-vzdelávací proces** | **iné využitie** |
| **1** | **2** | **3.** | **4.** | **5.** | **6.** | **7.** | **8.** | **9.** | **10.** | **11.** | **12.** | **13.** | **14.** | **15.** |
| 1721 | Budova A | 3 | 15 | 0 | 3 | 4 | 1 | 0 | 6 | 0 | 0 | 1 | 100 | 0 |
| 905 | Budova B a C | 3 | 30 | 0 | 8 | 7 | 4 | 3 | 8 | 0 | 3 | 2 | 100 | 0 |
| 1752 | Budova D | 2 | 7 | 0 | 0  | 0 | 0 | 0 | 2 | 2 | 1 | 2 | 100 | 0 |
| 1217 | Budova E | 3 | 15 | 1 | 5 | 2 | 1 | 0 | 5 | 0 | 0 | 0  | 100 | 0 |
|  |  |  11 |  67 | 1 | 16 | 13 | 6 | 3 | 21 | 2 | 4 | 5 | 100 | 0 |

* + 1. **Škola ako životný priestor**

Škola dbá o príjemný a kultivovaný výzor. Chodby jednotlivých školských budov sa farebne líšia, úprava tried a odborných učební je zámerne rovnaká. Pri **výbere farieb** sme vyberali tlmené farby, aby vyjadrovali pokoj a atmosféru pre štúdium. Vo vstupe Vás privíta ochotná **pani informátorka**, ktorá Vám poskytne informácie alebo pre žiakov a učiteľov rozmnoží požadované materiály na kopírke. Vstup do školy poskytuje **plán orientácie** v škole a základné informácie o nej. Vo vestibule sa tiež nachádza priestor vyčlenený na **žiacke šatníkové skrine**. Tie sú rozmiestnené aj v suteréne budovy B a na chodbách budovy E. Hneď vo vstupe sa nachádza **školská knižnica a čitáreň**, ktoré boli vybudované s prispením rodičov a sponzorov v roku 2010. Zároveň sa vo vstupnom vestibule nachádzajú **miesta na stretávanie** a **posedenie**. V rôznych častiach školy sa nachádzajú malé **kútiky na sedenie** doplnené **obrazmi**, ktorých autormi sú zväčša naši žiaci, učitelia a absolventi školy. Vo vestibule je žiacka kuchynka. Pri telocvični nájdete **informácie o našich úspešných športovcoch**. Na poschodí budovy B sú **informácie o projektoch**. V budove B a C nájdete staršie i **najstaršie maturitné tablá** našich absolventov. Na poschodí budovy C je od 1.9.2008 zriadená nová **školská galéria**. Na poschodí budovy A pri zborovni sa nachádzajú **nástenky s dennými aktuálnymi informáciami o vyučovaní a o živote školy**. Pre aktívne učenie sa žiakov slúžia odborné učebne a laboratóriá FYZ, CHE a BIO, výtvarný ateliér, učebne INF. Pre rozvoj umeleckého cítenia a pracovných návykov sme v roku 2011 zriadili výtvarný ateliér a v roku 2012 školské dielne. V roku **2013 sme otvorili nové školské Divadlo** **v podkroví** budovy C pre 80 žiakov. Pre rozvoj informatického a technického vzdelávania sme zriadili učebňu LEGO robotov , v roku 2014 školské **fotografické štúdio**.a v roku 2016 sme získali vybavenie pre **rádiom riadené modely**.

Na prvom poschodí budovy A sa nachádzajú **administratívne priestory a kancelárie**. Na prízemí budovy C je **rodičovská a návštevná miestnosť**. Miestnosť **výchovného poradcu** sa nachádza na prízemí budovy B. **Koordinátora prevencie** drogových závislostí a iných sociálno- psychologických javov nájdete na prvom poschodí budovy B. Kabinet pre pracovníkov Pomáhajúcich profesií je v budove E.

Dôležité aktuálne informácie sú dostupné na aktívnej webstránke školy [www.gymnazium-pu.sk](http://www.gymnazium-pu.sk). V roku 2023 sme pristavili **prístavbu telocvične** s lezeckou stenou a úžitkovou terasou.

* 1. **Podmienky na zaistenie bezpečnosti a ochrany zdravia pri výchove a vzdelávaní**

Škola zabezpečuje bezpečné a zdraviu vyhovujúce podmienky v priestoroch na vyučovanie prostredníctvom špecializovanej organizácie GAJOS z Martina. Poučenie žiakov o bezpečnosti a ochrane zdravia pri práci vykonávajú jednotliví učitelia podľa svojich aprobačných predmetov a pracovných povinností. Pravidelné školenia zamestnancov školy o bezpečnosti a ochrane zdravia pri práci a pred požiarom, pravidelné kontroly bezpečnosti a ochrany zdravia a odstraňovanie nedostatkov podľa výsledkov revízií zabezpečuje firma GAJOS alebo ďalšie zmluvne dohodnuté organizácie. Pre prácu vo vybraných priestoroch máme vypracované zásady bezpečnosti ( učebňa CHE, BIO, INF, TEV). Pre špecifické priestory má škola vypracované prevádzkové poriadky.

V celom priestore školy i školského nádvoria je zakázané fajčenie, pitie alkoholu a užívanie návykových látok.

Vo všetkých budovách tečie pitná voda, v budove A sú nové pitné fontánky.

* 1. **Vnútorný systém kontroly, hodnotenia a klasifikácie žiakov**
		1. **Princípy hodnotenia a klasifikácie žiakov**

Naším základným trendom hodnotenia a klasifikácie žiakov je snaha o používanie objektivizujúcich foriem skúšania, sebahodnotenie, uprednostňovanie pozitívneho hodnotenia celej osobnosti žiaka. V našich školských princípoch deklarujeme:

* žiakovi poskytujeme primeranú spätnú väzbu o jeho výkone,
* pri klasifikácii používame vopred známe nástroje hodnotenia a kritériá úspešnosti.

Hodnotenie a klasifikáciu podrobne rieši Školský poriadok Gymnázia Púchov pre žiakov školy a ich rodičov.

Za výber primeraných foriem hodnotenia a klasifikácie sú zodpovední jednotliví vyučujúci a predmetové komisie. Predmetové komisie zjednocujú kritériá hodnotenia a klasifikácie. Hodnotenie a klasifikácia je súčasťou tematických výchovno- vzdelávacích plánov alebo tvoria samostatnú prílohu tohto programu. Osobitnou formou podpory rozvoja žiaka je portfólio žiaka, ktoré postupne zavádzame od nižších ročníkov.

* + 1. **Klasifikácia**

Všetky povinné i povinne voliteľné predmety sú klasifikované okrem nasledovných:

* Etická výchova
* Náboženská výchova
* Psychosociálny tréning
* Výtvarná výchova
* Hudobná výchova
* Výchova umením
* Telesná a športová výchova v triedach príma- kvarta.

Na vysvedčenie neklasifikovaných predmetov sa uvedie „absolvoval“, „absolvovala“, „neabsolvoval“, „neabsolvovala“.

Systém klasifikácie správania, jednotlivých predmetov a celkové hodnotenie je nasledovné:

Správanie:

* 1- veľmi dobré
* 2- uspokojivé
* 3- menej uspokojivé
* 4- neuspokojivé.

Prospech v jednotlivých vyučovacích predmetoch:

* 1- výborný
* 2- chválitebný
* 3- dobrý
* 4- dostatočný
* 5- nedostatočný.

Celkové hodnotenie žiaka:

* Prospel s vyznamenaním
* Prospel veľmi dobre
* Prospel
* Neprospel.

Podmienky klasifikácie sú spresnené v Školskom poriadku pre žiakov školy a ich rodičov a tematických výchovno- vzdelávacích plánoch jednotlivých predmetov.

* 1. **Vnútorný systém kontroly a hodnotenia zamestnancov školy, hodnotenie školy**
		1. **Autoevalvácia školy**

Pri návrhu systému evalvácie školy sme vychádzali zo systému komplexného riadenia kvality (TQM). Evalvácia je proces systematického zhromažďovania a analýzy informácií podľa určitých kritérií za účelom ďalšieho rozhodovania.

Súčasná teória rozlišuje päť oblastí kvality:

* oblasť vyučovania a učenia:čo- ako- a prečo sa učí, úroveň procesov v škole, ako sa hodnotia žiacke výkony,
* životný priestor:hodnotový systém školy, klíma školy, ako sa ľudia v škole cítia,
* školskí partneri a vonkajšie vzťahy:kontakty školy, účasť rodičov, kontakty s praxou a vysokými školami,
* školský manažment:plánovaný neustály rozvoj, efektívnosť riadenia školy, spôsoby kontroly a samokontroly,
* profesionalita a osobný rozvoj učiteľov:individuálny rast, vzájomná spolupráca učiteľov.

Našou snahou je, aby evalvácia bola:

* systematická
* metodicky správna
* pravidelná
* riadená podľa stanovených kritérií
* používaná pre rozhodovanie a ďalšie plánovanie.

Výstupom bude evalvačná správa.

Keďže je autoevalvácia pre nás nová, začíname s vybraným okruhom hodnotených činností. Hlavným cieľom je obrátiť pozornosť žiakov, rodičov a učiteľov na to, že gymnázium je školou pre motivovaných žiakov, ktorí vedia čo chcú v živote dosiahnuť alebo to aktívne hľadajú:

* v predmetoch alebo v profesii (ak ju už majú vybratú)
* v rozvoji záujmov, starostlivosti o vlastné zdravie
* v rozvoji kľúčových kompetencií.

Prehľad nástrojov:

|  |  |  |  |  |  |
| --- | --- | --- | --- | --- | --- |
| cieľ | nástroj | respondent | hodnotiteľ | čas | uloženie |
| Vstupný motivačný, plánovací dotazník pre žiakov 1.ročníka | Dotazník | Žiaci 1.ročníka | Triedny učiteľ | 2.vyučovací deň v 1.ročníku | Triedny učiteľa zástupca VV (kópia)  |
| vyhodnotenie |  |  |  |  | Zástupca VV a riaditeľ |
| Výber štúdia a školy pre žiakov 1.ročníka | Dotazník | Žiaci 1.ročníka | Triedny učiteľ | november | Triedny učiteľa zástupca VV (kópia)  |
| vyhodnotenie |  |  |  |  | Zástupca VV a riaditeľ |
| Motivačný, plánovací a vyhodnocovací dotazník pre žiakov 1.ročníka | Dotazník | Žiaci 1.ročníka a kvinty | Triedny učiteľ | apríl | Triedny učiteľa zástupca VV (kópia) |
| vyhodnotenie |  |  |  |  | Zástupca VV a riaditeľ |
| Spokojnosť žiakov projektového (3. a sept.) ročníka s výberom a obsahom seminárov | dotazník | Žiaci 3.ročníka a septimy | Triedny učiteľ | Február | zástupca VV a riaditeľ |
| Web dotazník spokojnosti pre žiakov a rodičov celej školy | Web dotazník | Všetci žiaci a rodičia cez osobný kód | web | marec | Zástupca VV a riaditeľ |
| Dotazník pre absolventov školy | Dotazník a rozhovor  | Absolventi- študenti VŠ pozvaní na besedu so študentmi v rámci kariérového poradenstva | Zástupca VV | priebežne | Zástupca VV a riaditeľ |

* + 1. **Vnútorný systém kontroly a hodnotenia zamestnancov školy**

Pre hodnotenie učiteľov sme vybrali štyri rozhodujúce a hodnotené javy:

* dodržiavanie školských hodnôt
* pracovné správanie
* starostlivosť o rozvoj žiakov a individuálny rozvoj žiaka
* osobný rozvoj učiteľa.

Pri evalvácii budú používané tieto nástroje: pozorovanie správania učiteľa, kontrola písomnej školskej dokumentácie (triedna kniha, elektronická žiacka knižka,...), pedagogické pozorovanie (plánovaná, oznámená alebo neoznámená návšteva celej vyučovacej hodiny), hospitácia (tzv. bleskovka, krátka návšteva vyučovacej hodiny), dotazník pre žiakov, evidencia o aktivitách učiteľa, evidencia vzdelávania, plán učiteľa a jeho plnenie.

Súčasťou hodnotenia zamestnancov školy (pedagogických i nepedagogických) bude hodnotiaci rozhovor raz za rok, spravidla v období jún-august.

* 1. **Požiadavky na kontinuálne vzdelávanie pedagogických a ostatných zamestnancov**

Vzdelávanie zamestnancov vychádza z pedagogických stratégií tu uvedených. Naším cieľom je, aby formálne a neformálne vzdelávanie pokrývalo všetky dimenzie a kompetencie kompetenčného profilu učiteľa sekundárneho vzdelávania (dimenzia žiaka, edukačného procesu, sebarozvoja učiteľa). Nástrojom na zaistenie rozvoja zamestnancov je školou zavedený plán učiteľa pre daný školský rok. V pláne učiteľ plánuje svoj individuálny rozvoj a vyjadruje požiadavky na školu. Formálne plánované vzdelávanie organizované spravidla metodickými centrami je súčasťou plánu školy a plánu kontinuálneho vzdelávania.

Zamestnanec sa môže zúčastniť na vzdelávacom podujatí i v pracovnej dobe. O účasti rozhoduje pre pedagogických zamestnancov zástupca pre výchovu a vzdelávanie, pre nepedagogických zamestnancov zástupca pre technicko- ekonomické činnosti.

Vzdelávanie zamestnancov sa uskutočňuje na základe ponúk MPC, ŠPÚ a iných mimovládnych odborných vzdelávacích inštitúcií, ponúk medzinárodných vzdelávacích inštitúcií, TSK a školského úradu. Učiteľ môže vykonať I. a II. atestáciu.

Osobitnou prioritou školy je jazyková príprava učiteľov, nejazykárov, najmä v anglickom jazyku, aby sa škole rozšírili možnosti zahraničnej spolupráce.

* 1. **Podporné opatrenia pre všetkých žiakov a pre žiakov so špeciálnymi výchovno- vzdelávacími potrebami (ŠVVP) ( § 145b ods. 8 školského zákona)**
		1. **Vymedzenie cieľov, poslania a zamerania školy**

Cieľ, poslanie a zameranie školy vychádza z princípov výchovy a vzdelávania v § 3 zákona 245/2008. V rámci týchto princípov sa naša škola hlási aj k princípom inkluzívneho vzdelávania (§3 písm. d), ktoré je *uskutočňované na základe rovnosti príležitostí, rešpektovania výchovno-vzdelávacích potrieb, individuálnych osobitostí a aktívneho zapojenia všetkých žiakov do výchovy a vzdelávania*. A nielen žiakov, ale aj **každého človeka** v školskom prostredí – t. j. rodičov i zamestnancov v spolupráci so zriaďovateľom, radou školy, centrom poradenstva a prevencie a ďalšími externými organizáciami.

Systém podpory a práce postavený na rozvoji človeka v školskom prostredí vychádza z podporných úrovní 1. – 5. stupňa definovaných v § 131 školského zákona a bližšie popísaných ministerstvom školstva najmä v podpornej úrovni [1. stupňa](https://www.minedu.sk/data/att/22169.pdf) a [2. stupňa](https://www.minedu.sk/data/att/22168.pdf). To zahŕňa premenu školy na učiace sa spoločenstvo, demokratické prostredie s kritickým myslením, budovanie zdravých vzťahov či kultúry rešpektu a úcty. Úlohy zamestnancov sú síce rôzne, ale vzájomne sa dopĺňajú, prelínajú a smerujú ku komplexnému rozvoju človeka. Pedagogický zbor, ktorý pôsobí v podpornej úrovni 1. stupňa najbližšie k žiakom ako kľúčová vzťahová osoba, je v našej škole doplnený o **školský podporný tím**, ktorý intenzívne napomáha podpore vzťahov pedagogických zamestnancov a rodičov na ceste k žiakom. Takýto tím je zložený z odborných zamestnancov a niektorých pedagogických, ktorí spoločne vytvárajú tímovú prácu v školskom prostredí.

Od školského r. 2020/2021 nastúpila naša škola na **cestu k inkluzívnemu vzdelávaniu** otvorením sa pre nové profesie a činnosti so snahou budovať inkluzívnu klímu a kultúru.

Inkluzívna cesta je zameraná na:

* + - Podporu každého žiaka, ale aj učiteľa a rodiča v tom, čo potrebuje k svojmu rastu,
		- Poskytovanie komplexnej podpory na škole skrze **školský podporný tím** – najmä ako prevencia a včasné vyhľadávanie a riešenie problémov,
		- Budovanie vzťahového trojuholníka dieťa, rodič a učiteľ
		- Zameranie viac na formatívne hodnotenie a reflexiu.

Naša škola je otvorená pre vzdelávanie všetkých žiakov v rozsahu a kvalite zodpovedajúcej individuálnym potrebám žiaka, triedy a školy. Pri práci využívame inkluzívny prístup, aby každé dieťa bolo vnímané ako jedinečné a necítilo sa odmietané. Chceme tak zabezpečiť ústavný rovný prístup k vzdelávaniu pre všetkých žiakov, primeraný rozvoj ich schopností, dosiahnutie primeraného stupňa vzdelania a ich primeraného začlenenia do spoločnosti.

* + 1. **Školský podporný tím**

Na škole pracuje aj **školský podporný tím** (ďalej len „ŠPT“) zložený zo školského špeciálneho pedagóga, školského psychológa a školského poradcu. Činnosť tohto tímu sa riadi § 131 školského zákona a § 21n. a § 84a) zákona 138/2019 o pedagogických a odborných zamestnancoch, procesnými, výkonovými a obsahovými [štandardami](https://vudpap.sk/standardy/) i popísanými úrovňami podpory, predovšetkým však podporné úrovne [1. a 2. stupňa](https://www.minedu.sk/transformacia-poradni/), ale aj metodickými usmerneniami VÚDPaPu (napr. [ŠPT, 2022](https://vudpap.sk/wp-content/uploads/2022/03/Multidisciplinarny-pristup-v-skolach_s-recenziou-v1.02.pdf)). Tento tím veľmi úzko spolupracuje a je metodicky usmerňovaný centrom poradenstva a prevencie (ďalej len „CPP“). V škole tím úzko spolupracuje s triednymi učiteľmi, predmetovými učiteľmi, vedením školy, vychovávateľmi, rodičmi a žiakmi.

Členovia tímu majú príslušnú kvalifikáciu a špecializované vzdelávania určené na výkon svojich funkcií a poskytujú žiakom, rodičom a učiteľom rozličné podporné služby, riadia sa platnou legislatívou, pracovnou náplňou, školským vzdelávacím programom a metodickým usmerňovaním centra poradenstva a prevencie v našom okrese. Pôsobenie týchto zamestnancov je plne v súlade s cieľmi výchovy a vzdelávania, so školským zákonom a najlepším záujmom dieťaťa. Jeho činnosť je podporná, partnerská a otvorená s vysokým štandardom etiky a transparentnosti a informačnou povinnosťou vo vzťahu k rodičom. Držíme sa zásady, že rodič je partner školy a je nielen informovaný, ale aj priamo zapojený do podpory dieťaťa.

Hlavnými oblasťami podpory sú v súlade s § 131 školského zákona prevencia, výchovné a kariérové poradenstvo, rozvoj inkluzívneho vzdelávania, orientačná diagnostika, intervencia a krízová intervencia, reedukácia a metodická podpora a poradenstvo pedagogickým zamestnancom, rodičom alebo žiakom. To môže zahŕňať preventívne programy a aktivity v triedach zamerané na zlepšenie klímy, mediáciu po konflikte alebo ťaživej situácii, podpora učiteľa počas vyučovania, depistáže pri zápisoch alebo v prvých ročníkoch, sociometrie, besedy, diskusie a vzdelávanie pre rodičov a zamestnancov, účasť na rodičovských združeniach a ďalšie. Práca a činnosť týchto zamestnancov je riadnou súčasťou výchovno-vzdelávacej činnosti a napĺňania cieľov výchovy a vzdelávania.

Škola na podporu **výchovno-vzdelávacích potrieb** žiakov podľa § 2 h) školského zákona poskytuje podporu všetkým žiakom a to tak, že *zabezpečuje podmienky, organizáciu a realizáciu výchovno-vzdelávacieho procesu spôsobom, ktorý primerane zodpovedá potrebám telesného, psychického a sociálneho vývinu žiakov* v úzkej spolupráci so ŠPT:

1. poskytuje všetkým žiakom podporu na podpornej úrovni 1. stupňa, ako sú preventívne programy, ranné kruhy, pravidelné elektronické aj osobné konzultácie rodičov s učiteľmi, kariérové poradenstvo,
2. zostavuje školský poriadok zameraný na spravodlivejšie a ľudskejšie formované pravidlá školského života v súčinnosti so žiakmi a radou školy,
3. pravidelne sleduje a realizuje skríning dochádzky, prospechu a správania žiakov cez prístup ŠPT do internetovej žiackej knižky a triednej knihy, prinášanie systémových návrhov pre zlepšenie, špecifické sledovanie rizikových faktorov ako je adaptácia žiakov prvého ročníka, prestup alebo odchod žiaka, obdobie dospievania,
4. umožňuje všetkým žiakom prístup k ŠPT a jeho službám, keď to v priebehu celej školskej dochádzky žiak alebo rodič potrebuje pre individuálnu podporu v kríze, životných ťažkostiach alebo na vlastný rozvoj svojho potenciálu,
5. umožňuje prácu v škole a triedach aj zamestnancom CPP pri preventívnej činnosti, krízovej intervencii, skríningu i spolupráci na podpore detí a rodičov v úzkej súčinnosti so ŠPT,
6. informuje rodičov, žiakov a zamestnancov cez webovú stránku školy, nástenky, internetovú žiacku knižku o ďalšej podpornej činnosti.

Škola zároveň poskytuje špecifickú podporu aj žiakom, ktorí podľa § 2 i) majú **špeciálne výchovno-vzdelávacie potreby**. Tá sa realizuje:

1. v podmienkach **všeobecnej podpory** s využitím všeobecných podporných mechanizmov školského vzdelávacieho programu, keď učitelia vytvárajú v triedach takú atmosféru spolupráce, slobody a zodpovednosti, podpory a diferencovaného prístupu v hodnotení a metódach, že žiak dokáže účinne napredovať bez ďalších úprav,
2. v rámci vytvárania **Individuálneho vzdelávacieho programu** podľa § 7a) školského zákona, pričom sa realizuje *úpravou podmienok, obsahov, foriem, metód a prístupov vo výchove a vzdelávaní, uplatnenie ktorých je nevyhnutné na rozvoj schopností alebo osobnosti žiaka, aby dosiahol primeraný stupeň vzdelania a začlenenie do spoločnosti*.
3. spolupracuje s ďalšími subjektami a sieťuje sa s CPP, políciou, sociálnou kuratelou, lekármi a ďalšími organizáciami pre komplexnejšiu podporu všetkých detí.

**Individuálny vzdelávací program** dopĺňa a upravuje tento školský vzdelávací program a zahŕňa:

1. vyšetrenie v centre poradenstva a prevencie (zväčša na odporúčanie ŠPT a triedneho učiteľa) a stanovenie ŠVVP a následných odporúčaní úprav,
2. vypracovanie formálneho dokumentu v súčinnosti s triednym učiteľom a súhlasom rodiča.
3. Úzku spoluprácu a spoločné konziliárne stretnutia podľa potreby rodiča, žiaka, učiteľa, prípadne asistenta, ak pôsobí v triede a člena ŠPT v prepojení na odporúčania centra poradenstva a prevencie.
4. Žiak má možnosť využiť aj dodatočnú psychologickú i špeciálno-pedagogickú starostlivosť v priestoroch školy v pravidelných intervaloch alebo podľa dohody individuálne alebo skupinovo.
5. Zabezpečenie alebo odporúčanie špeciálnych pomôcok, učebných textov a i. počas vyučovania.
	* 1. **Podporné opatrenia a starostlivosť o žiakov so ŠVVP**

Škola poskytuje všetkým žiakom podporné opatrenia v rozsahu prevencie na podporu fyzického zdravia, duševného zdravia a prevencia výskytu rizikového správania a krízovej intervencie podľa § 145a ods. 1 t) a u). Prevencia a krízová intervencia sa poskytuje v súlade so štandardami odborných činností schválených a zverejnených MŠVVaŠ SR: https://www.minedu.sk/standardy-odbornych-cinnosti-v-systeme-poradenstva-a-prevencie/.

Škola vykonáva preventívne činnosti a krízovú intervenciu v úzkej spolupráci s CPP Púchov. V súlade s § 2 ods. 12 vyhlášky o poradenských zariadeniach týmto poskytuje v tomto školskom vzdelávacom programe (ale aj osobitne na webovej stránke a informovaním na rodičovskom združení) tieto preventívne činnosti v rozsahu:

1. riešenie šikanovania v triedach,
2. programy prevencie zameraných na lepšie vzťahy,
3. programy zamerané na kariérové poradenstvo,
4. dobré štarty pre žiakov prvého ročníka

Škola poskytuje žiakom aj ďalšie podporné opatrenia v zmysle zákona, zverejnené na: <https://podporneopatrenia.minedu.sk/katalog-podpornych-opatreni/> a poskytované podľa individuálnych možností a potrieb.

* + 1. **Všeobecné podporné opatrenia pre pedagógov pri práci so všetkými žiakmi**
1. Ak bol žiak hodnotený nedostatočný, môže byť preskúšaný znova v prípade, ak bol jeho slabý výsledok zapríčinený jeho aktuálnym zdravotným alebo psychickým stavom.
2. Na začiatku hodiny stanoviť program a na konci ho zrekapitulovať, pravidelne robiť prehľad prebratého učiva alebo činnosti, opakovať a upevňovať vedomosti a zručnosti.
3. Pre ľahšie pochopenie vysvetľovaného učiva sa odporúča používať názorné ukážky konkrétnych predmetov.
4. Jasne vykomunikovať požiadavky na správanie a prácu žiaka.
5. Rozvíjať základné myšlienkové operácie prostredníctvom rozvoja schopnosti počúvať, rozumieť hovorenému a formulovať vlastné výpovede.
6. Spolupráca so zákonnými zástupcami a oboznámiť ich s konkrétnymi problémami žiaka.
7. Rešpektovať individuálne psychomotorické tempo žiaka, predĺžiť časovú dotáciu, poskytnúť mu dostatočný čas na vypracovanie úloh
8. Pred žiaka predkladajte iba reálne ciele. Výkony hodnotiť vzhľadom k jeho možnostiam, porovnávať jeho predchádzajúce výkony - súťaženie so sebou samým.
9. Využívať zásadu „často, ale v menšom rozsahu“, žiaka hodnotiť priebežne, vopred ho informovať, kedy bude skúšaný.
10. Neodporúča sa písať písomky ako bleskovky alebo päťminútovky.
11. Pomôcť žiakovi prekonať prípadný neúspech, aby sa u neho neprehlboval pocit menejcennosti v porovnaní so spolužiakmi, poverovať ho úlohami, v ktorých by mohlo byť úspešné. Nikdy nezosmiešňovať žiak za jeho slabší alebo neúspešný výkon.
12. Pozitívne motivovať, podporovať vo vykonávanej činnosti, využívať pochvalu, ocenenie a povzbudenie.
13. Dať žiakovi príležitosť ukázať svoje silné stránky a priebežne ho oceňovať za drobné úspechy. Je veľmi dôležité, aby pedagóg žiaka nestrápňoval, neponižoval a nezosmiešňoval. Pre žiaka je primárne dôležité zachovať si sebaúctu.
14. Pedagógovo porozumenie, pružnosť, trpezlivosť, jeho pomoc na individuálnej úrovni.
15. Budovať v triede rešpektujúcu a bezpečnú atmosféru.
16. Pomôcť žiakom zaradiť sa do skupinových aktivít.
	* 1. **Podporné opatrenia pre pedagógov pri práci so žiakmi v riziku**

Ide najmä o žiakov z cudzojazyčného prostredia alebo ktorých prvým jazykom nie je slovenčina, žiaci s odloženou školskou dochádzkou, žiaci predčasne zaškolení, žiaci v diagnostickom procese s problémami v učení, žiaci v „hraničnom“ intelektovom pásme, žiaci s aktuálnymi osobnými problémami (rozvod, úmrtie v rodine, šikanovanie), žiaci so psychickými problémami krátkodobého a dlhodobého charakteru (sebapoškodzovanie, užívanie návykových látok ...), žiaci so zdravotnými problémami (napr. často chorí, zdravotne oslabení,) alebo iné.

1. Identifikovanie problémov žiaka v oblasti učenia, správania žiaka rodičom, učiteľom, ŠPT.
2. Podporné opatrenia:
* návrhy na úpravu v školskom prostredí - intervencia triedneho učiteľa, učiteľa predmetu, školského psychológa, šk. špeciálneho pedagóga, podpora pedagogického asistenta (ak je možnosť)
* návrhy na úpravu v domácom prostredí (navýšenie času na prípravu, pomoc a kontrola od rodiča pri vypracúvaní domácich úloh, zavedenie režimu a systému práce doma...) podľa odporúčaní ŠPT
* tieto návrhy musia byť zaznamenané na tlačive,
* učiteľ informuje o návrhoch rodiča a člena ŠPT a kópiu tlačiva odovzdá členovi ŠPT (tlačivo bude súčasťou prípadnej žiadosti o diagnostické vyšetrenie žiaka)
1. Delegovanie žiaka na diagnostické vyšetrenie – ak vyššie uvedené opatrenia sú nepostačujúce.
2. Po absolvovaní vyšetrenia a prijatí správy z vyšetrenia nasleduje konzultácia s rodičom, konzílium s pedagogickými zamestnancami o záveroch z vyšetrenia a nastavenia ďalšej práce so žiakom.
3. Práca ŠPT so žiakom.
4. Hodnotenie žiaka na konci každého hodnotiaceho obdobia (na polroku a konci školského roka).
5. Delegovanie žiaka na rediagnostické vyšetrenie podľa potreby.

Je v kompetencii učiteľa, ktoré odporúčania použije najlepšie po dohode s členom ŠPT. Tieto odporúčania musia byť zaznamenané v tlačive.

* + 1. **Podporné opatrenia pre pedagógov pri práci so žiakmi so ŠVVP**
1. Ak bol žiak hodnotený ako nedostatočný, môže byť preskúšaný znova v prípade, ak bol jeho slabý výsledok zapríčinený jeho aktuálnym zdravotným alebo psychickým stavom.
2. Uprednostniť formu skúšania, pri ktorej žiak dosahuje optimálny výkon, overiť si tak pre žiaka vhodnejším spôsobom úroveň jeho nadobudnutých vedomostí. Zároveň prihliadať na oslabenia v konkrétnych oblastiach. Je potrebné dopriať žiakovi vždy dostatok času na premyslenie odpovede.
3. Používať krátke, jasné inštrukcie, overiť si, či im žiak porozumel. Častejšie opakovať inštrukcie. Viesť žiaka k tomu, aby sa prihlásil, keď niečomu nerozumie.
4. Na začiatku hodiny stanoviť program a na konci ho zrekapitulovať, pravidelne robiť prehľad prebratého učiva alebo činnosti, opakovať a upevňovať vedomosti a zručnosti.
5. Pre ľahšie pochopenie vysvetľovaného učiva sa odporúča používať názorné ukážky konkrétnych predmetov.
6. Zadávané úlohy je potrebné rozložiť na menšie časti, ktoré žiak postupne zvládne.
7. Jasne vykomunikovať požiadavky na správanie a prácu žiaka.
8. Rozvíjať základné myšlienkové operácie prostredníctvom rozvoja schopnosti počúvať, rozumieť hovorenému a formulovať vlastné výpovede.
9. Spolupráca so zákonnými zástupcami a oboznámiť ich s konkrétnymi problémami žiaka.
10. Rešpektovať individuálne psychomotorické tempo žiaka, predĺžiť časovú dotáciu, poskytnúť mu dostatočný čas na vypracovanie úloh, prípadne úlohy rozdeliť na časti. Nehodnotiť to, čo žiak nestihne vypracovať. Umožnite žiakovi zmenu pracovnej polohy, krátky odpočinok, relaxáciu.
11. Pred žiaka predkladajte iba reálne ciele. Výkony žiaka hodnotiť vzhľadom k jeho možnostiam, porovnávať jeho predchádzajúce výkony - súťaženie so sebou samým.
12. Využívať zásadu „často, ale v menšom rozsahu“, žiaka hodnotiť priebežne, vopred ho informovať, kedy bude skúšaný.
13. Neodporúča sa písať písomky ako bleskovky alebo päťminútovky.
14. Pomôcť žiakovi prekonať prípadný neúspech, aby sa u neho neprehlboval pocit menejcennosti v porovnaní so spolužiakmi, poverovať ho úlohami, v ktorých by mohlo byť úspešné. Nikdy nezosmiešňovať žiaka za jeho slabší alebo neúspešný výkon.
15. Pozitívne motivovať, podporovať vo vykonávanej činnosti, využívať pochvalu, ocenenie a povzbudenie.
16. Dať žiakovi príležitosť ukázať svoje silné stránky a priebežne ho oceňovať za drobné úspechy. Je veľmi dôležité, aby pedagóg žiaka nestrápňoval, neponižoval a nezosmiešňoval. Pre žiaka je primárne dôležité zachovať si sebaúctu.
17. Pedagógovo porozumenie, pružnosť, trpezlivosť, jeho pomoc na individuálnej úrovni.
18. Budovať v triede rešpektujúcu a bezpečnú atmosféru.
19. Pomôcť žiakom zaradiť sa do skupinových aktivít.
	1. **Organizovanie besied s politikmi a tretími stranami v škole**

Vychádzame z dokumentu Ministerstva školstva **STANOVISKO K ZÁKAZU POLITICKEJ PROPAGÁCIE V ŠKOLÁCH.** Dokument uvádza, žezákaz akejkoľvek prítomnosti politikov, napríklad aj aktuálnych alebo bývalých ústavných činiteľov na školách, je nad rámec ustanovenia

§ 151 ods. 2 školského zákona. Dokonca dokument uvádza, že je možné prítomnosť politikov a tretích strán ( občianskych združení, neziskových organizácií, umelcov, aktivistov v oblasti ochrany prírody, ľudských práv, kritického myslenia,...) na školách, **za predpokladu zdržania sa politickej agitácie,** považovať za **žiaducu v rámci výchovy a vzdelávania, ktorej cieľom by malo byť práve budovanie pluralitnej a demokratickej spoločnosti**. Dôvodom je, že školy majú kľúčovú úlohu pri vzdelávaní žiakov aj v oblasti občianstva, pričom neopomenuteľnou súčasťou tohto vzdelávania by mala byť aj **kritická diskusia** s osobami, ktoré formujú verejné dianie.

Zároveň je potrebné **individuálne posudzovať** jednotlivé prípady návštev škôl zo strany politikov a tretích, či ich účelom je naozaj len politicky neutrálna diskusia **alebo je účelom predovšetkým politická propagácia (napríklad na účel kampane)** a diskusia so žiakmi je len prostriedok zviditeľnenia sa.

Pokiaľ je obsahom politicky neutrálna diskusia bez akejkoľvek politickej agitácie, tak takýto prejav **nespadá do politickej propagácie.** Je na konkrétnom politikovi a tretej strane, aby dokázali ustriehnuť priebeh debaty a sami sa zdržali takého obsahu, ktorý by už predstavoval politickú agitáciu. Za korektnosť diskusie nesie zodpovednosť riaditeľ školy a prítomný zamestnanec školy.

V tomto kontexte je však **potrebné vziať do úvahy aj čas návštevy školy,** keďže **je rozdiel ak nejaký politik navštívi školu počas prebiehajúcej kampane** alebo mimo nej. Preto pre potreby časového obmedzenia návštev politikov v škole určujeme obdobie zákazu ich návštev na obdobie začínajúce najneskôr dňom vyhlásenia jednotlivých volieb. V prípade, že je vopred známy približný termín volieb, komunálnych miestnych, krajských, parlamentných či prezidentských, **nemôžu** sa návštevy politikov organizovať **v období troch mesiacov pred predpokladaným termínom volieb**. To je dostatočný časový odstup od termínu volieb, aby sa takáto aktivita nemohla posudzovať ako politická volebná agitácia.

Zároveň nie je povolené využívať **priestory školy a diskusie so žiakmi na politickú propagáciu** (hoci by bol obsah navonok politicky neutrálny), napríklad prostredníctvom propagačných obrázkov alebo videí, ktoré sú používané v rámci politickej aktivity alebo volebnej kampane. O tomto zákaze budú politik či tretia strana písomne upozornení. Tento zákaz sa vzťahuje len na obdobie osobitného zverejňovania počas volebnej kampane.

* 1. **Tabuľka revidovania Inovovaného školského vzdelávacieho programu**

V tejto časti uvádzame zmeny, opravy a aktualizácie inovovaného školského vzdelávacieho programu.

|  |  |
| --- | --- |
| Dátum platnosti zmeny | popis zmeny |
| 1.9.2015 | - komplexná zmena Školského vzdelávacieho programu „Dosiahni vyššie“ z 1.9.2008 v zmysle štátom vydaného Inovovaného štátneho vzdelávacieho programu k 1.9.2015-2.5I uvedenie príloh ŠkVP, -nové prílohy na str.23 (TVVP) |
| 1.9.2016 | -zmena v ponuke voliteľných predmetov pre 3.ročník a septimu, zloženie blokov-zmena učebného plánu s posilnením SJL, ANJ v 4.ročníku-doplnenie bodu 2.8.3. na strane 18, Škola ako životný priestor |
| 1.9.2017 | -doplnenie časti 2.1.10. o podrobnejší popis členenia a zamerania štúdia v prvých ročníkoch 8-ročného štúdia príma- kvarta, v nadväznosti bod 2.1.11.1.-doplnený nový bod 2.4.i |
| 1.9.2018 | -aktualizácia dátumov-str.4, bod 2.1.1 označenie tried 7902 5 ostáva len pre oktávu-str. 9, spresnenie termínu výtvarného kurzu pre terciu a kvartu-zavedenie polročného a koncoročného Riaditeľského testu zo SJL,ANJ a MAT od kvarty(úroveň T9), po oktávu a 4.ročník |
| 1.9.2019 | 2.1.1 všetky ročníky majú kód odboru 7902 J2.1.10 vložený zoznam voliteľných predmetov2.8.1. doplnenie opravených priestorov2.12. Osobitnou prioritou školy je jazyková príprava učiteľov, nejazykárov, najmä v anglickom jazyku, aby sa škole rozšírili možnosti zahraničnej spolupráce. |
| 1.9.2023 | 2.1.10 spresnenie zameraní ročníkov2.8.1,2,3 doplnenie informácií o nových priestoroch |
| 20.12.2023 | nový text v súvislosti so zmenou školského zákona2.13. Podporné opatrenia pre všetkých žiakov a pre žiakov so špeciálnymi výchovno- vzdelávacími potrebami (ŠVVP) ( § 145b ods. 8 školského zákona) |
| 15.10.2024 | 2.14 Organizovanie besied s politikmi a tretími stranami v škole |

V Púchove dňa 15.10.2024

 .............................................

 PaedDr. Miroslav Kubičár

 riaditeľ školy

**Prílohy, súčasti iŠkVP:**

Súčasťou Inovovaného školského vzdelávacieho programu sú:

1. Smernica: Učebné plány pre školský rok 2024/2025
2. Učebné osnovy vybraných predmetov v zmysle školského zákona
3. Tematické výchovnovzdelávacie plány všetkých predmetov.